Diari Oficial de la Generalitat Valenciana


Sumari del DOGV 9193, del 13-10-2021 (2021/9737)

RESOLUCIÓ de 23 de setembre de 2021, del director general d'Administració Local, per la qual es convoca el procediment per a la constitució d'una borsa de treball per a la provisió amb caràcter interí de llocs reservats a personal funcionari d'Administració local amb habilitació de caràcter nacional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9193

Data del DOGV
:   13-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9737


Data del document
:   23-09-2021

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 23 de setembre de 2021, del director general d'Administració Local, per la qual es convoca el procediment per a la constitució d'una borsa de treball per a la provisió amb caràcter interí de llocs reservats a personal funcionari d'Administració local amb habilitació de caràcter nacional. [2021/9737]  
L'article 92 bis apartat 7 de la Llei 7/1985, de 2 d'abril, reguladora de les bases del règim local, en la seua redacció donada per la Llei 27/2013, de 27 de desembre, de racionalització i sostenibilitat de l'Administració local atribueix a les comunitats autònomes la competència per al nomenament de personal interí en llocs de funcionaris d'Administració local amb habilitació de caràcter nacional. Aquesta competència es recull així mateix en la Llei 8/2010, de 23 de juny, de règim local de la Comunitat Valenciana, concretament en l'article 164,8.  
  
El Decret 92/2021, de 9 de juliol de regulació del personal funcionari amb habilitació de caràcter nacional contempla la creació de borses de treball per a la cobertura interina d'aquests llocs. El Decret aprova unes bases generals de la convocatòria per a la provisió interina de llocs de treball reservats en tres subescales. Aquest decret ha afegit a la possibilitat que tenen les entitats locals de convocar els seus propis processos selectius l'existència d'una borsa de treball a la qual podran acudir aquelles per a cobrir els seus llocs vacants amb una major agilitat i garantint-se d'igual forma el respecte als principis constitucionals d'igualtat, mèrit, capacitat i publicitat.  
Por una altra part el Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional estableix en el seu article 53 la preferència que en els nomenaments interins tindran els candidats que hagen superat algunes de les proves d'accés a les subescales corresponents.  
  
La present resolució, de conformitat amb la base segona de les bases generals de la convocatòria establides i aprovades en el citat decret, convoca una borsa de treball per a personal interí per a les subescales de secretaria d'entrada, intervenció tresoreria categoria d'entrada i secretaria intervenció. Es contempla la normativa aplicable, els requisits dels aspirants, la regulació del tribunal i el barem de mèrits a aplicar per aquesta.  
Per tot això, en virtut de la competència atribuïda per la normativa avantdita i l'article 8 del Decret 169/2020, de 30 d'octubre, del Consell, pel qual aprova el Reglament orgànic i funcional de la Presidència de la Generalitat, resolc:  
  
Primer. Convocatòria  
1. Es convoca procediment selectiu per a la constitució d'una borsa de treball per a la provisió amb caràcter interí de llocs de treball reservats a funcionaris amb habilitació de caràcter nacional, para les subescales de secretaria d'entrada, intervenció tresoreria categoria d'entrada i secretaria intervenció.  
2. Serà aplicable a la present convocatòria el que es disposa en el Reial decret legislatiu 5/2015, de 30 d'octubre, pel qual s'aprova el text refós de l'Estatut Bàsic de l'Empleat públic; la Llei 8/2010, de 23 de juny, de règim local de la Comunitat Valenciana; el Decret 92/2021, de 9 de juliol de regulació del personal funcionari amb habilitació de caràcter nacional; la Llei 7/1985, de 2 d'abril, reguladora de les bases del règim local; Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional; la Llei 4/2021, de 16 d'abril, de la funció pública valenciana i la seua normativa de desenvolupament en allò que no s'opose a la legislació anterior.  
3. Els actes que posen fi als procediments selectius hauran de ser motivats. La motivació dels actes del tribunal dictats en virtut de discrecionalitat tècnica en el desenvolupament de la seua comesa de valoració estarà referida al compliment de les normes reglamentàries i de la present convocatòria.  
  
Segon. Requisits dels aspirants  
1. Per a accedir a la borsa de treball els aspirants hauran de complir, a més dels requisits generals establits en l'article 56 del Reial decret legislatiu 5/2015, de 30 d'octubre, pel qual s'aprova el text refós de l'Estatut bàsic de l'empleat públic, algun dels següents requisits:  
  
a) Haver superat algun dels exercicis de les proves d'accés a les subescales de Secretaria-Intervenció, Secretària categoria d'entrada o Intervenció-Tresoreria categoria d'entrada celebrades cinc anys abans de la convocatòria de les bosses.  
b) Haver exercit com a funcionari interí designat per l'òrgan autonòmic competent en places reservades a funcionaris amb habilitació de caràcter nacional almenys durant un any.  
2. Les persones aspirants, així mateix, hauran de posseir alguna de les titulacions acadèmiques següents: llicenciatura, enginyeria, arquitectura o grau, segons el que es disposa en el text refós de la Llei de l'Estatut Bàsic de l'Empleat Públic per a l'ingrés en els cossos o escales classificats en el subgrup A1, expedides totes aquestes per centres oficials reconeguts, o estar en condicions d'obtindre-les en la data en què acabe el termini de presentació de sol·licituds. En el cas de titulacions obtingudes a l'estranger haurà d'acreditar-se la seua homologació pel Ministeri competent en matèria d'educació o qualsevol altre òrgan de l'Administració competent per a això.  
3. Aquests requisits s'hauran de tindre en el moment de finalitzar el termini de presentació de sol·licituds.  
4. Tindran caràcter preferent, pel seu número d'ordre, les persones aspirants que figuren en la relació de persones candidates de l'Institut Nacional d'Administració Pública, que únicament hauran de sol·licitar expressament la seua participació en la borsa autonòmica fent constar la seua condició d'integrants de les esmentades llistes. Les persones referides en aquest apartat no hauran d'aportar més mèrits ni formaran part del mòdul formatiu, i s'integraran de manera automàtica a la borsa.  
  
Tercer. Sol·licituds  
1. Els qui desitgen prendre part del present procediment formularan la seua sol·licitud telemàticament, en instància oficial original. La presentació de sol·licituds es realitzarà en el termini de 15 dies naturals comptats a partir de l'endemà de la data de publicació de la present convocatòria en el Diari Oficial de la Generalitat Valenciana.  
2. La instància es presentarà juntament amb la documentació acreditativa del compliment dels requisits d'accés i dels mèrits objecte de valoració descrits en l'article seté de la present convocatòria, així com el full d'autobaremació, i s'hauran d'aportar originals o còpies compulsades com cal. Les sol·licituds s'adreçaran a la Presidència de la Generalitat, Direcció General d'Administració Local, a través del procediment establit en el Portal PROP de la Generalitat, en l'apartat d'ocupació pública.  
3. Per a facilitar la localització dels aspirants, hauran d'indicar-se els números de telèfon mòbil, fix i, si escau, una adreça de correu electrònic.  
  
Quart. Taxa d'admissió  
1. Per a poder participar en el present procediment, els aspirants hauran d'abonar la taxa d'admissió a les proves selectives xifrada en 30 euros. La falta d'acreditació de l'abonament de la taxa determinarà l'exclusió de l'aspirant.  
2. Les persones amb diversitat funcional que tinguen una discapacitat igual o superior al 33 % estan exemptes del pagament dels drets d'examen. Aquests aspirants hauran de presentar certificació expedida per l'òrgan autonòmic competent o òrgans competents d'altres administracions públiques, que acredite discapacitat igual o superior al 33 % i ho facen constar marcant una creu en l'apartat corresponent de la sol·licitud. Els aspirants amb discapacitat que sol·liciten mesures d'adaptació, hauran d'assenyalar amb una ics (X) el tipus de discapacitat: (F) física, (P) psíquica, (S) sensorial. Podran sol·licitar les mesures d'adaptació que necessiten previstes en l'imprés de sol·licitud, d'acord amb la següent classificació:  
a) Eliminació de barreres arquitectòniques i taula adaptada a la cadira de rodes.  
b) Ampliació del temps de duració de la prova. Per a poder dur a terme aquesta mesura d'adaptació els aspirants hauran d'aportar obligatòriament el certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.  
c) Augment de la grandària dels caràcters del qüestionari, per dificultats de visió.  
d) Necessitat d'intèrpret a causa de sordesa.  
e) Sistema braille d'escriptura, o ajuda d'una persona per invident.  
  
f) Unes altres, especificant quins.  
3. Així mateix estaran exempts del pagament els membres de famílies nombroses de categoria especial. Els membres de famílies nombroses de categoria general gaudiren d'una bonificació del 50 % de la taxa; per a això hauran d'adjuntar el títol de família nombrosa en vigor, expedit per òrgan competent, i fer-ho constar en la sol·licitud.  
4. Únicament serà escaient la devolució de les taxes en els supòsits i procediments contemplats en la Llei 20/2017, de 28 de desembre, de la Generalitat, de taxes.  
  
Quinto. Admissió dels aspirants  
1. Finalitzat el termini de presentació de sol·licituds, el director general competent en matèria d'administració local publicarà en el Diari Oficial de la Generalitat Valenciana i en la pàgina web de la Direcció General d'Administració Local, la relació d'aspirants admesos i exclosos, i indicarà en aquest últim cas la causa d'exclusió i concedirà un termini de deu dies hàbils perquè es puguen formular reclamacions o esmenar els defectes que hagen motivat l'exclusió.  
  
2. Conclòs el termini de presentació de reclamacions i esmenes i resoltes aquestes, el director general competent en matèria d'administració local elevarà a definitives les llistes d'admesos i exclosos mitjançant resolució que es publicarà igualment en el Diari Oficial de la Generalitat Valenciana i en la pàgina web de la Direcció General d'Administració Local. Aquesta publicació inclourà la convocatòria dels 80 primers aspirants admesos a la realització del mòdul formatiu.  
  
  
Sisé. Tribunal  
1. La designació dels membres del tribunal la realitzarà el director general d'Administració Local d'acord amb el que es disposa en el Decret 92/2021, de 9 de juliol de regulació del personal funcionari amb habilitació de caràcter nacional.  
2. La relació nominal dels membres del tribunal es publicarà en la pàgina web de la Direcció General d'Administració Local. La presidencial del tribunal podrà designar als col·laboradors, ajudants i assessors especialistes que estime oportú.  
3. Els membres del tribunal estan subjectes als supòsits d'abstenció i recusació establits en els articles 23 i 24 de la Llei 40/2015, d'1 d'octubre, de règim jurídic del sector públic, i no podran ser nomenats membres persones col·laboradores o assessores d'aquests que hagen fet tasques de preparació de persones aspirants a proves selectives en els cinc anys anteriors a la publicació d'aquesta convocatòria.  
  
4. El Tribunal es constituirà prèvia convocatòria del seu president o presidenta. Per a la vàlida constitució d'aquesta serà necessària l'assistència almenys de tres dels seus membres, titulars o suplents, sent preceptiva la presència del president o la presidenta i del secretari o la secretària. Es respectarà el que es disposa en la normativa d'igualtat respecte de la composició dels òrgans col·legiats.  
5. El procediment d'actuació del tribunal s'ajustarà en tot moment al que disposen els articles 15 al 18 de la Llei 40/2015, d'1 d'octubre, de règim jurídic del sector públic.  
6. A l'efecte de comunicacions o de qualsevol altra incidència la seu del tribunal es fixa en la Direcció General d'Administració Local, plaça de Manises, 1, 46064 València.  
7. El tribunal, a l'efecte de gratificacions i indemnitzacions, es regirà pel que es disposa en el Decret 24/1997, d'11 de febrer, del Govern Valencià sobre indemnitzacions per raó del servei i gratificacions per serveis extraordinaris i per l'Ordre de 23 de juliol de 1998, de la Conselleria d'Economia, Hisenda i Administració Pública, per la qual es desenvolupa aquesta normativa (DOGV 15.09.1998).  
  
  
Seté. Valoració de mèrits  
1. Els mèrits a valorar en la convocatòria per part del tribunal s'ajustaran al següent barem:  
A) Formació:  
A1). Una o més de les següents titulacions acadèmiques: llicenciatura en Dret, en Ciències Polítiques i de l'Administració, en Sociologia, en Administració i Direcció d'Empreses, en Economia, en Ciències Actuarials i Financeres, o el títol de Grau corresponent, expedides per centres oficials reconeguts, independents de l'exigida com a requisit d'admissió, que no es puntuarà en cap cas: 3 punts per cada títol.  
  
A2). Per cada exercici superat en les últimes cinc convocatòries per a l'accés a qualsevol de les subescales de funcionaris amb habilitació de caràcter nacional, independents de l'exigit com a requisit d'admissió que no es puntuarà en cap cas: 2 punts per cada exercici superat.  
  
A3). Per assistència a cursos o màsters relacionats amb el lloc de treball relatius a dret públic, administratiu, contractació, personal, béns, règim local, dret financer i tributari, comptabilitat, gestió economicofinancera i pressupostària, comptabilitat pública, urbanisme i medi ambient, impartits o homologats per l'INAP, l'IVAP, o altres centres de formació oficials dependents d'altres administracions públiques.  
  
- Entre 10 i 20 hores: 0,20 punts.  
- Entre 20 i 50 hores: 0,40 punts.  
- Entre 50 i 100 hores: 0,60 punts.  
- Més de 100 hores: 1 punt.  
Les activitats de naturalesa diferent com ara jornades, meses redones, trobades, debats o anàlegs, no seran objecte de valoració.   
B) Experiència: per cada any complet d'experiència com a funcionari interí designat per l'òrgan competent de la comunitat autònoma en llocs reservats a funcionari amb habilitació de caràcter nacional: 2 punts.  
C) Coneixement del valencià:  
1) Nivell C2 o equivalent: 0,90 punts  
2) Nivell C1 o equivalent: 0,80 punts.  
3) Nivell B2 o equivalent: 0,55 punts.  
4) Nivell B1 o equivalent: 0,35 punts.  
2. Els aspirants estaran obligats a completar el full d'autobaremació que s'adjunta a la instància.  
  
Huité. Mòdul formatiu  
1. Els aspirants admesos d'acord amb l'apartat cinc hauran de superar un mòdul formatiu de 60 hores convocat i organitzat per la Direcció General d'Administració Local. La crida serà escalonada i es convocarà en primera instància els primers 80 admesos amb vista als mèrits aportats i valorats d'acord amb l'apartat seté. S'aniran convocant successius mòduls formatius per als integrants de la borsa en funció de les necessitats de provisió de nous llocs de treball.  
  
2. El mòdul se centrarà en aspectes pràctics relacionats amb l'acompliment de les funcions pròpies de l'habilitació nacional, especialment en matèria de dret administratiu, règim local, recursos humans, contractació, pressupost i urbanisme.  
3. El Tribunal valorarà la participació en el curs de formació i qualificarà la persona aspirant com a apta o no apta. L'assistència al curs no donarà dret a cap mena d'indemnització.  
  
Nové. Elaboració de la borsa  
1. Conclosa la valoració dels aspirants i el primer tram del mòdul formatiu, el Tribunal l'elevarà a la Direcció General d'Administració Local per a la seua aprovació i posterior publicació provisional en el Diari Oficial de la Generalitat Valenciana classificant als aspirants per l'ordre de puntuació obtingut. A aquest efecte s'elaboraran una llista per cadascuna de les subescales corresponents: Secretaria d'Entrada, Intervenció-Tresoreria d'Entrada i Secretaria Intervenció.  
2. En l'elaboració de les llistes es posaran en primer lloc i per l'ordre de prelació corresponent els aspirants integrants dels llistats facilitats per l'Institut Nacional d'Administració Pública, en funció de la seua subescala. A continuació i per l'ordre de baremació determinat per la Direcció General d'Administració Local se situaran la resta dels aspirants.  
  
Desé. Funcionament de la borsa  
Una vegada aprovada i publicada la borsa, el seu funcionament s'ajustarà al que es disposa en el Decret 92/2021, de 9 de juliol de regulació del personal funcionari amb habilitació de caràcter nacional.  
  
Onzé. Règim d'impugnacions i d'al·legacions.  
1 Les resolucions del director general d'Administració Local previstes en aquesta resolució posaran fi a la via administrativa, i els interessats podran interposar enfront d'aquestes un recurs potestatiu de reposició dins del termini d'un mes a comptar des de l'endemà de la publicació o notificació, o directament un recurs contenciós administratiu davant la jurisdicció contenciosa administrativa en el termini de dos mesos a comptar des de l'endemà de la publicació o notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Contra els actes de tràmit del tribunal, les persones aspirants podran formular totes les al·legacions que creguen convenients, que es tindran en compte, si escau, en la puntuació final del procés selectiu.  
  
  
València, 23 de setembre de 2021.- El director general d'Administració Local: Antoni Such Botella.